"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 4 GO REETSA LE GO BUA (TIRO YA MOLOMO) DITENG /DIKGOPOLO / DIKGONO Ditirwana tsa letsatsi le letsatsi mo dirutweng tsotlhe tsa Puo le tsa dirutwa tse dingwe. Ditirwana tse di latelang di ka itsisiwe ka nako ya dirutwa mo mosakong wa Mophato R: mmino, motsamao, saense, puo, dikgang, go bontsha le go tlotla dikgang le botsweretshi mo go tse di bopiwang. • Reetsa dipotso ka tlhoafalo mme o neele dikarabo. • Reetsa ditaelo mme o di tsibogele ka tshwanelo. • Fetisa melaetsa. • Reetsa tatelano e e marara ya ditaelo mme o di diragatse. • Reetsa ntle le go tsena mongwe ganong, o supe tlotlo fa sebui se bua, o refosanya go bua. • Reetsa kgang e telele mme o bontshe go tlhaloganya ka go araba dipotso tse di tsamaisanang le kgang. • Tlotla dikgang le go boeletsa dikgang tsa barutwana-ka-wena o dirisa mafoko a gago. • Opela dipina le diraeme mme o diragatse ka go itshepa. • Boka maboko le diraeme o diragetse ka go itshepa. • Latedisanya ditshwantsho tsa kgang. • Tsaya karolo mo dipuisanong le go botsa dipotso. • Reetsa le go gakologelwa tatelano ya mafoko a a bonolo jaaka ‘ema, ama, ima, duma’- Simolola ka mafoko a le mararo mme o agelele go fitlha go a le mane kgotsa go feta. • Tlotla ka ditshwantsho tse di mo diphousetareng, karata ya thitokgang, dirisa dibuka tsa dithitokgang di le tlhano tse di farologaneng mo kgweditharong. Dirisa puo go tlhabolola tlhaloganyo • Dirisa puo go tlhabolola dikgopolo mo dirutweng tsotlhe: bokanakang, bogolo, sebopego, dintlhatshupo, mmala, lobelo, nako, dingwaga le tatelano Dirisa puo go akanya le go batla mabaka • Supa le go tlhalosa dintlha tsa tshwano le tsa pharologano. • Nyalanya dilo tse di tsamaelanang mme o tshwantshanye dilo tse di farologaneng. • Aroganya dilo ka ditlhopha go ya ka mokgwa wa gago le ka mekgwa e e marara jaaka mo phopholegong. • Supa dikarolwana go tswa mo selong se se feletseng mo dilong tse nang le pope ya tlhakorepedi mme a bope dilo tse di tlhakoretharo. Kopolola setshwantsho kgotsa paterone go tswa mo karateng ya tlhakorepedi, o dirisa dimika kgotsa dipopego tsa polasetiki ya tlhakoretharo. Dirisa puo go batlisisa le go tlhotlhomisa • Botsa dipotso mme o batle ditlhaloso mo dibukeng, mo thelebišeneng, khomphiutheng • Reetsa mathata mme o neele tharabololo • Feleletsa malepatshwantsho a le 20 kgotsa maleana a le mantsinyana. Tlhotlha tshedimosetso: • Ntsha tshedimosetso e e rileng go tswa mo ditlhalosong tse di neelwang ka molomo. Sekao, reetsa nako ya tshimologo ya ditiragalo go tswa mo dikitsisong 48 PEGELO YA PHOLISI YA KHARIKHULAMO LE TLHATLHOBO"